JohanHeinsen/ENO huggingface dataset:
Odense Adresse-Contoirs Efterretninger, 1848-09-15
Fædrelandet. Blandinger. Handelstid. beretter fra Kjøbenhavn af 13de, at ifølge et paalideligt Brev fra et Handelshuus i Hamborg var der kommet Underretning fra Frankfurt, at Rigsforstanderen havde villet takke af, hvis Vaabenstilstanden ei blev antagen, hvilket derpaa var skeet, og det gamle Ministerium indsat igjen. Den første Deel af Efterretningen angaaende Rigsforstanderens Trudsel med at takke af kan være rimelig nok, hvorimod Gjenindsættelsen af det gamle Ministerium, strider mod de nyeste (i Gaarsavisen anførte) Beretninger fra Frankfurt, hvilke endnu ikke vare bekjendte i Kjøbenhavn; dog synes det at Rigsforstanderen har stillet de nye Ministre den Betingelse, at de skulle virke for Vaabenstilstandens Antagelse.
Odense Adresse-Contoirs Efterretninger, 1848-09-15
Valgene til Rigsforsamlingen fængsle fortiden, en stor Deel af hele Landets Opmærksomhed; overalt holdes Møder og mangt et kosteligt Frihedsord kommer for Dagen og finder Gjenklang i Forsamlingerne. Vore kjære Jyder have behørigen rehabiliteret sig; vi skulle blot exempelviis anføre, at det aalborgske mod Hippodromforeningen stilede Program har lidt et fuldstændigt Nederlag i Hjørring og at Man i Aarhuus ikke har villet indlade sig paa efter Opfordring at erklære sig imod de saameget anfægtede Punkter i Hippodromprogrammet angaaende Regjeringsvalgene og Rigsforsamlingens konstituerende Myndighed.
Odense Adresse-Contoirs Efterretninger, 1848-09-15
Da der haves Grund til at antage, at endeel tidligere for Krigsministeriet anmeldte frivillige Gaver af Viktualier og Klædningsstykker til Armeen endnu beroe hos Giverne til Aflevering paa nærmere Anfordring, tildeels paa Grund af, at det ikke for alle Giverne nøiagtig kan udfindes, hvor de opholde sig eller hvorhen Breve til dem skulle adresseres, anmodes de, hos hvem slige Gaver endnu maatte beroe, om at foranstalte disse, forsaavidt de bestaae af linnede og uldne Sager eller Fodtøi, afleverede til et af de militaire De poter i Kjøbenhavn, Odense eller Horsens, hvorhos en Anmeldelse om det saaledes Afleverede bedes indsendt til Krigsministeriet; Viktualier, angaaende hvilke der muligen ikke maatte være taget Disposition, bedes paany anmeldte med tydelig Opgivelse af Adressen. Med Hensyn til frivilligt stillede Heste anmodes Giverne om skriftligen til Directionen for Armeens Materiale, i Kjøbenhavn at anmelde, om slige endnu henstaae hos dem uden at være afleverede til nogen militair Autoritet. Efter befaling W. O. W. Lehmann, Adjutant hos Krigsministeren.
Odense Adresse-Contoirs Efterretninger, 1848-09-15
J Anledning af en til Justitsministeriet fra tvende Kjøbstadbeboere indkommen Besværing over, at der ved Affattelsen af Listerne over dem, som kunne deeltage i Valget af Medlemmer til Rigsforsamlingen, formeentligen uden Føie var nægtet dem Optagelse paa Listerne, har Ministeriet under 30 Aug. d. A. anmodet vedkommende Amtmand om at tilkjendegive de Paagjældende at Spørgsmaalet om deres Berettigelse til at optages paa bemeldte Lister i Medfør af Valglovens § 9 var endelig afgjort af Kjøbstadens Kommunalbestyrelse, uden at Ministeriet var kompetent til deri at gjøre nogen Forandring. (Deptt.)
Odense Adresse-Contoirs Efterretninger, 1848-09-15
Ved en for nylig ved Kjøge Politiret afsagt Dom ere en Kjøbmand, en Baadfører og en Arbeidsmand mulkterede, den Første paa 100, den Anden paa 20 og den Tredie paa 10 Rbd., for at have overtraadt Quarantaineanordningen ved, uden vedkommende Autoritets Vidende og Tilladelse, at have været ombord paa og indladt sig i Handel med den i Kjøge Bugt stationerede russiske Flaade, paa hvilken der iøvrigt ikke er Cholera, men derimod Sundhedstilstanden god.
Odense Adresse-Contoirs Efterretninger, 1848-09-15
Berl. Tid. bemærker med Hensyn til den nybagte schleswigholsteinske Grundlov. Hverken Kielerforsamlingens Beslutning eller dens Stadfæstelse af den saakaldte provisoriske Regjering, har ifølge Vaabenstilstandskonventionen nogen lovmæssig Kraft, da den ældre oprørske Regjering er opløst, og vi maae nu snart erfare, hvad Foranstaltninger Preussen vil træffe i denne Sag med Hensyn til Udførelsen af KonventionsBetingelserne, og hvorlænge Man vil tillade det oprørske Spil i Kiel og Rendsborg. Maadehold har sandeligen ogsaa sine Grændser, og vi mene, at det endeligen er Tid til at anvende de meest alvorlige Midler for at gjøre Ende paa den oprørske Tilstand, thi for noget andet kunne vi ikke ansee det. Det sidste Numer af Dannevirke indeholder en Artikel fra Prof. Flor, dat. Kjøbenhavn den 11 September, som i et til Hjertet gaaende Sprog skildrer Farerne for Danskheden i Slesvig, naar en af schleswigholsteinsksindede Mænd sammensat Regjering faaer saaat sige uindskrænket Lov til at skalte og valte i 7 Maaneder. Det turde virkeligt være et stort Spørgsmaal, om det ikke, naar Alt kommer til Alt, var ønskeligt, at Man i Tydskland reentud forkastede Vaabenstilstanden.
Odense Adresse-Contoirs Efterretninger, 1848-09-15
De mod os venskabeligsindede Magter maatte da endelig være blevne overbeviste om, at vi have gjort det Yderste for at forhindre at det schleswigholsteinske Oprør skulde blive Signalet til en almindelig Krig og hele Ansvaret maatte falde paa vore Fjender J Aarhuus Av." skrives fra Sønderborg af 7 Septbr.: J Søndags vare adskillige Flygtninger reiste herfra til deres forskjellige Hjemsteder, idet de stolede paa, at Vaabenstilstanden sikkrede dem mod Overlast. Jblandt disse befandt sig Hr. Kleming, Billed= og Steenhugger fra Flensborg, der siden vore Troppers Retraite fra Slesvig har maattet opholde sig her i Byen. Men han fik snart at vide, at der endnu ingen Sikkerhed existerer for en dansksindet Mand iblandt de af den schleswigholsteinske Ruus endnu betagne Kjøbstadfolk. Han havde næppe opholdt sig et Par Timers Tid hos sin derværende Famile førend han, advaret mod den overhængende Fare, atter maatte flygte for Voldsmændene. Et Qvarteer efter at han havde begivet sig bort og af Omveie var kommen ud af Staden, indfandt den af Provisoriet indsatte Politimester og et Par Hjælpere sig i hans Huus, hvor de foretoge den nøiagtigste Undersøgelse. Da han allerede var borte, fik de ham ikke arresteret, som Hensigten var. Hr. Klewing ankom Mandag Morgen hertil, efter en høist besværlig Nattevandring. - J Apenrade er en Forsamling bleven afholdt for at diskutere om, hvorledes det synkende Herredømme kan opretholdes. Endnu forgaars vaiede tvende tydske Flag paa offentlige Pladser i denne By, de preussiske Soldater, der vare opstillede til Afmarschen, gjennemborede dem med deres Bajonetter og kastede med Stene efter dem, til stor Ærgrelse for de sønderjydske Tydskere. - Landboerne i Sundeved, der i saa lang Tid ikke have kunne komme her til Sønderborg, komme nu herover i store Skarer, og der fortælles en Mængde Anekdoter fra de svundne Krigens Dage. De tydske Tropper, navnlig Preusserne og Hannoveranerne, have i det Hele opført sig meget ordentligt, hvor Folk vidste nogenlunde at finde sig i Tilstanden. J Begyndelsen af deres Ankomst her til Egnen talte de med sædvanlig tydsk Broutten om vore Tropper; men efter Slagene den 28 Mai og især den 5 Juni antoge de en anden Tone. Den 5 Juni ville de mindes i lang Tid. Hele den tydske Armee, imellem 30 og 40,000 Mand, var tilstede paa Kamppladsen. General Wrangel, givende efter for Hertugen af Augustenborgs uafladelige Paatrængen, havde foresat sig at forsøge det Yderste for at tage Als. Om Aftenen efter Slaget laae de tydske Soldater i Landsbyerne Nybbel, Steenderup, Satrup, Uldrup o. s. v. De vare aldeles udmattede og udygtige til Kamp. Generalerne Wrangel, Halkett, Raziwill og Bonin laae i Uldrup Præstegaard paa Straaleie. Hvis der dengang havde ligget et Krigsfartøi i Alsfjord ved Blans, vilde det have været en let Sag at tage disse 4 Generaler tilfange.
Odense Adresse-Contoirs Efterretninger, 1848-09-15
J Fly. skrives fra Kjøbenhavn af 14 dennes: "Jgaar Middags ankom fra Hæren omtrent 300 Frivillige, der have erklæret sig villige til at afgaae med den forestaaende Expedition til vore vestindiske Besiddelser. Ved Ankomsten paa Banegaarden modtoges de med Hurraraab af den forsamlede Mængde, og med Livjægernes Musikkorps i Spidsen droge de igjennem Gaderne med klingende Spil. De skulle afgaae i næste Uge under Kommando af Major Kæsemodel ombord paa Briggen St. Thomas, Kapt. Suenson. - En der ved Universitetet usædvanlig, ja næsten ukjendt Alt, har i disse Dage fundet Sted, idet nemlig Universitetets Rektor i Forening med det akademiske Senat har relegeret for bestandigt en Student, som er bleven overbeviist om at have begaaet et Tyveri, og saaledes ved denne vanærende Handling har gjort sig uværdig til at høre til de Studerendes Tal. Der er herom skeet Opslag og Bekjendtgjørelse i Universitetsbygningen. "Slag. Av." meddeler af 14de: Jgaar Aftes skeete den forfærdelige Ulykke, at en Smedesvend ved Vaadeskud dræbte en Pige, idet han nemlig i den Tro, at Geværet ikke var ladet, i Spøg lagde an og affyrede det paa hende. Truffen i Halsen styrtede den ulykkelige Pige død til Jorden. "Hels. Av." beretter af 13de: Flere Transportskibe med norske Tropper, som deels have ligget her paa Rheden i flere Dage for Modvind, deels idag ere ankomne fra Landscrona, ere i Formiddags samtlige passerede nordpaa.
Odense Adresse-Contoirs Efterretninger, 1848-09-15
Efter Generalpostdirectionens Foranstaltning vil Dampskibet Ophelig fra næstkommende Mandag blive sat i Fart paa Lübeck.
Odense Adresse-Contoirs Efterretninger, 1848-09-15
Pastor Grundtvig vil komme paa Valg i Lø og Møgeltønder Herreder, den sydligste Deel af Ribe Amt.
Odense Adresse-Contoirs Efterretninger, 1848-09-15
Ved den af Kollekteur og Bibliothekassistent A. Henriques i Kjøbenhavn foranstaltede Bortlodning til Fordeel for de Saarede og Efterladte er indkommet den betydelige Summa 2803 Rbd.
Odense Adresse-Contoirs Efterretninger, 1848-09-15
J Berlin var Antallet af de nye Choleratilfælde den 8de 73, i Magdeborg 27 og i Stettin 58.
Odense Adresse-Contoirs Efterretninger, 1848-09-15
Haderslev den 3 Septbr. 1848. Det trøstelige Ord, Vaabenstilstand, gjentages med Glæde af alle Retsindige, da det bestyrker vore glade Forhaabninger, at den for samtlige Jndvaanere og Lande saa nødvendige Fred ikke er langt borte. Omendskjøndt Vilkaarene for den bebudede Stilstand endnu ikke ere bekjendte for Alle, nærer dog Jngen, som har følt Krigens Byrder og maattet bøde for sin undersaatlige Troskab, mindste Frygt for, at det skulde være en Betingelse, at de Mænd, som meddeelagtige i Forræderiet opoffrede Ære og Pligt for at fremme deres egennyttige Hensigter, atter skulle erholde den Magt og Anseelse, som de saa skammeligt misbrugte til Kongens Skade Undersaatternes Fordærv og Landets Ødelæggelse. Hvad maatte den fredelige Borger tænke, naar han skulde lade sig befale af disse Fjendens nedrige Haandlangere i Landsherrens Navn, Hvad maatte den frigivne Fange tænke, naar han seer sine Bødlers Bøddel udrustet med saadan Magt, og hvad maatte den tappre Kriger tænke, naar han ved sin Hjemkomst finder de Personer, som søgte ved alle Forførelsens Konster at bringe ham til at forlade Pligtens og Ærens Vei, atter beklædte med den Myndighed, der har havt saa sørgelige Følger, K. Faaborg den 14 Septbr. Resten af vore hjemkomne Fanger, med Undtagelse af dem, som have maattet blive tilbage paa Lazarethet, have idag forladt vor By. - J dette Øieblik (Aften Kl. 6 1/2) kom Dampskibet "Waldemar med 2 Skonnerter og en Jagt paa Slæbetoug hertil, medhavende 2den Reservebataillon og Fourererne for 2det Jægerkorps og 3die Bataillon, der skulle komme hertil imorgen. Nogle af de Ankomne berette, at de hos Bønderne paa Als have mødt megen Forekommenhed, ere med Velvillie bleve modtagne i de dem anviste Qvarterer, der blevne pleiede paa det Bedste uden at Værterne vilde modtage Betaling og af Bønderne blevne kjørte til og fra deres Exerceerpladse.
Odense Adresse-Contoirs Efterretninger, 1848-09-15
AVERTISSEMENTS. Paa vort Forlag er idag udkommen, og faaes i Stiftets Boglader: Almeentattelig Fremstilling af den christelige Kirkes Historie, et af Selskabet for Trykkefrihedens rette Brug kronet Priisskrift, af C. Levinsen. 16 Ark, Priis. 6 Mk. Savnet af et saadant Skrift i vor Literatur bevægede det ovenanførte Selskab til at udsætte en Præmie for et saadant Arbeide, og af de tre indkomne Skrifter tilkjendtes det nærværende Fortrinet. Bogen selv fremstiller Christi Kirkes Skjebne og Forhold i de forløne Aarhundreder og indeholder et rigt Udvalg af Troesheltes Lidelser og Kampe Ved sin lette, underholdende og tiltrækkende Form anbefaler denne Bog sig til alle dem, hvem Kirken ligger paa Hjerte og som ønske Belæring i den, og Lærere ville deri finde en stor Skat af Exempler, der ville tjene til at levendegjøre Religionsunderviisningen. Den vilde ogsaa, som de af Selskabet tidligere udgivne Skrifter, fortjene en Plads i Sogne Biblioteker. H. H. Wing & Söm.
Odense Adresse-Contoirs Efterretninger, 1848-09-15
Udkommen er: Farvel til Wrangel, en nye Vise af Jørgen Dentschenhasser, Tambourmajor. Faaes for 3 s. i den Karupske Boghandel.
Odense Adresse-Contoirs Efterretninger, 1848-09-15
At Odense Kommunalbestyrelses og Borgerrepræsentationens Forretningsmøder i Fremtiden afholdes offentlig og at Enhver, saavidt Rummet tillader, kan overvære og paahøre Forhandlingerne, bringes herved til almindelig Kundskab. Repræsentantmøderne afholdes ordentligviis hver Fredag Eftermiddag Kl. 5. Extramøder ville forud, hvis Tiden tillader det, blive kundgjorte i Avisen, og i al Fald vil et Opslag om Mødet, paa sædvanligt Sted ved Raadhusets Jndgangsdør derom give Underretning.
Odense Adresse-Contoirs Efterretninger, 1848-09-15
Den samlede Kommunalbestyrelses Møder, der ikke afholdes til regelmæssige Tider, vil paa lige Maade og for hvert enkelt Møde blive kundgjort. Odense Raadhuus den 15 Septbr. 1848.
Odense Adresse-Contoirs Efterretninger, 1848-09-15
Kommunalbestyrelsen.
Odense Adresse-Contoirs Efterretninger, 1848-09-15
Fredagen den 29 Septb. førstkommende, Formiddag Kl. 10, vil paa Raadstuen i en almindelig Borgerforsamling blive foretaget Valg paa 4 nye Skatteligningsmænd istedenfor de efter Tour fratrædende Snedkermester Barth, Slagtermester Ch. Wiingaard, Kjøbmand L. B. Jürgensen og Malermester Appelbye. Valget skeer saaledes, at enhver stemmeberettiget Borger naar han opraabes, hvilket skeer efter Huusnummer, enten mundtlig for Valgbestyrelsen paa een Gang nævner de 4 Borgere som han ønsker udnævnte, eller afgiver sin skriftlige Stemmeseddel paa hvilke alle 4 findes navngivne.
Odense Adresse-Contoirs Efterretninger, 1848-09-15
Fortegnelsen over samtlige valgbare Borgere er fra idag af henlagt til almindeligt Eftersyn paa Raadstuen. Odense den 14 Septb. 1848. Valgbestyrelsen. Ligningsforretningen over det Beløb Odense Kjøbstad skal bidrage til Udredelsen af den ved Forordningen af 5 Juni 18488 10 paabudne Krigskat for sidste 1/2 Aar 1848, er henlagt til almindeligt Eftersyn hos Kæmnerkasserer Haugsted i 3 Uger fra Dato. Odense den 15 September 1848.
Odense Adresse-Contoirs Efterretninger, 1848-09-15
Ved Prøvevalg til Rigsforsamlingen, afholdte for 6te Valgdistrict i Corinth Kroen ved Brahetrolleborg den 27 f. M., og i Ringe Kro for 7de Valgdistrict den 30 f. M., have adskillige Vælgere beæret mig med deres Stemmer. Jeg finder mig i denne Anledning forpligtet til herved at tilkjendegive, at jeg ved det endelige Valg agter at stille mig som Valgeandidat i 6te District, paa det at de ærede Vælgere af 7de District, der hidtil have tiltænkt mig deres Stemmer, ikke skulle afholdes fra at henvende deres Opmærksomhed paa en anden Valgbar. Sallinge den 15 Septbr. 1818. H. Stoltenberg Blom.
Odense Adresse-Contoirs Efterretninger, 1848-09-15
Naar Hr. Fuldmægtig Fløitrup i Nyborg i Fyens StiftsAvis No. 220 tager til Gjenmæle og siger, at vi fare med aabenbare Usandheder, saa har vi kun at svare: at en slig Retfærdiggjørelse har i Publicums Øine aldeles intet at sige, saalænge han ikke retfærdiggjør sig ved Domstolene - og indtil da skal vore Beskyldninger imod ham gjelde for Sandhed. Sandheden er ofte ilde hørt, men den skal dog seire. Skulde Hr. Fløitrup nu kunne overbevise Publicum om, at vi fare med Usandhed – saa see han dertil, Urup den 11 Septbr. 1848. Rasmus Johansen. Hans Nielsen, Brandfogeder.
Odense Adresse-Contoirs Efterretninger, 1848-09-15
Efterlysning. Natten imellem den 13 og 14 dennes er en mørkebruun, stjernet Hoppe-Plag, 1 1/2 Aar gl., bortløben fra sin Eier.
Odense Adresse-Contoirs Efterretninger, 1848-09-15
Hvo som maatte træffe den, bedes godhedsfuld at give Oplysning derom til Niels Hansen Helnæs, Brylle den 14 Septbr. 1818. Sognefoged. Landvæsens-Elever.
Odense Adresse-Contoirs Efterretninger, 1848-09-15
For 1 a 2 unge Mennesker, der skulle anbringes ved Landvæsenet, bliver til 1ste November Plads ledig hos en viden skabelig dannet Landmand paa en Gaard der for Tiden opdyrkes, omtrent midt i Jylland. Om Vinteren undervises der flere Timer daglig i de almindelige Skolevidenskaber, (navnlig Mathematik, Sprog, Geographie og skriftlige Udarbeidelser) samt i den theoretiske Deel af Landvæsenet. Foruden at der om Sommeren deeltages i forskjellige praktiske Arbeider, undervises der i Landmaaling og Korttegning, Nivellering og Engvanding. Honoraret for Underviisning, Kost og Logis o. s. v. er 120 Rbd. aarlig. Eleverne holde sig selv med Sengeklæder og Vadsk. Man behage at henvende sig til Hr. Assessor Hald, Secretair ved det kongl. Landhuusholdningsselskab i Kjøbenhavn (Klareboderne Nr. 8). eller til Landvæsenscommissair H. Krarup i Skibild pr. Herning.
Odense Adresse-Contoirs Efterretninger, 1848-09-15
En Dreng, som regner og skriver godt, kan strax eller til 1 Novbr. antages i Handelslære. Adressecontoiret anviser.
Odense Adresse-Contoirs Efterretninger, 1848-09-15
En ung Pige af god Familie, som føler særdeeles Lyst til at undervise yngre Børn, ønsker sig som Medlem i en dannet Familie, hvor en selskabelig Omgang finder Sted, imod uden Honorar at meddele disse de sædvanlige Skolekundskaber, indbesattet: Tydsk, Fransk og Engelsk. Institut bestyrerinde Mad. Søborg giver nærmere Underretning.
Odense Adresse-Contoirs Efterretninger, 1848-09-15
Odense, i September 1848. 600 Rbd. rede Sølv ere at faae til Laans til førstkommende 11 Decbr. Termin, imod antagelig Sikkerhed. Adressecontoiret anviser.
Odense Adresse-Contoirs Efterretninger, 1848-09-15
850 Rbd., Legat Midler under Odense Fattigvæsens Bestyrelse, kan erholdes til Laans i forestaaende Decbr. Termin, mod lovbefalet Sikkerhed, naar man derom henvender sig til Commissionen for Odense Fattigvæsen.
Odense Adresse-Contoirs Efterretninger, 1848-09-15
Commissionen for Fattigvæsenet i Odense, den 7 Septbr. 1818.
Odense Adresse-Contoirs Efterretninger, 1848-09-15
Oplaget af FabrikataJfra Tobaksfabriken i Horsens er flyttet fra Vestergade No. 250 til samme Gade No. 295, Hr. Brændeviinsbrænder Dannisboes & Gaard, tidligere beboet af Hr. Kjøbmand RamEmeskov. - Min forbindtligste Tak aflægges herved til mine ærede Kunder for den mig hidtil skjænStede Velvillie, og idet jeg fremdeles anbefaler mig saavel til Disse som til enhver Anden, der fremtidig vil skjænke mig Tiltro skal det stedse være mi Formaal ved billige Priser og reel Behandling at erhverve mig Enhvers Tilfredshed. Odense den 8 Septbr. 1848. P. Rosenstand. A. Anderskov, Skomagermester, Overgade No. 29 i Odense, (ovenpaa hos GuldsmedSchjellerup).
Odense Adresse-Contoirs Efterretninger, 1848-09-15
Efter at have forfærdiget Mesterstykke, har jeg etableret mig som Mester, og anbefaler mig et æret Publicum med Forfærdigelse af Herre- og Damearbeide. Det vil stedse være mi Formaal ved moderne, propert og solid Arbeide, i Forbindelse med hurtig Expedition, at vinde mine ærede Kunders Tilfredshed. - Udmærket god Blanksværte bekommes. Odense den 6 Septbr. 1848. Ærbødigst A. Anderskov.
Odense Adresse-Contoirs Efterretninger, 1848-09-15
Udmærket gode Tørv fra Søbyesøegaard, frit tilkjørte, ere at erholde tilkjøbs til billig Priis. Adressecontoiret anviser. Anden Etage i Huset No. 150 paa Nørregade, bestaaende af 2 Stuer til Gaden, Kjøkken, Pige= og Spiiskammer, samt i Gaarden Smedeværksted, kan erholdes til Leie førstkommende Michaeli Flyttetid. Man henvender sig til Børsten binder Clausen.
Odense Adresse-Contoirs Efterretninger, 1848-09-15
En lille Leilighed, i eller 2 Værelser med Kjøkken, er tilLeie paa Vestergade til Michaeli Flyttetid. Sammesteds er et lille Kammer til en eenlig Person med Seng. Adressecontoiret anviser.
Odense Adresse-Contoirs Efterretninger, 1848-09-15
Løverdagen den 16 dennes, Eftermiddag Kl. 1, bliver i Fallen udenfor Vesterport afholdt offentlig Auction over de Byen tilhørende 2 Stkr. Tyre samt nogle gamle Rendetræer. Odense Auctionscontoir den 11 Septbr. 1818.
Odense Adresse-Contoirs Efterretninger, 1848-09-15
J Auctionsdirecteurens Fraværelse. N. Petersen, const.
Odense Adresse-Contoirs Efterretninger, 1848-09-15
Da det ved 3die Auction den 1 d. M. gjorte Bud af 4200 Rbd. paa den afdøde Cancelliraad, Communitetskasserer Jørgensens Boe tilhørende Gaard No. 281 paa Vestergade, ikke er bleven approberet, saa bliver bemeldte Eiendom, saaledes som samme forefindes og forud i denne Tidende er beskreven, stillet til en 4de Auction, som afholdes i Gaarden selv Mandagen den 25 denne Maaned, Formiddag Kl. 10, efter de forden fremlagte Conditioner, som ere til Eftersyn her paa Contoiret. Odense Auctionscontoir den 11 Septbr. 1848.
Odense Adresse-Contoirs Efterretninger, 1848-09-15
Auction over Colonialvarer. Tirsdagen den 26 Septb. førstk., Formiddag Kl. 9 og paafølgende Dage, bliver i Gaarden No. 286 paa Vestergade afholdt offentlig Auction over Kjøbmand X. Frandsen & Co. deres Fallitboes Varebeholdning, bestaaende af: Kaffe, Thee, Sukker, Kryderier, Tobakker, Vadske Svampe, endeel Glas- og Steentøi, noget Jern, en Balle Humle, en god nye Boutikindretning, endeel Vægter og Lodder samt tomme Fou staaer m. m.; hvorover trykte Fortegnelser nogle Dage førend Auctionen kan erholdes herpaa Contoiret. Odense Auctionscontoir den 15 Septb. 1818. Ch. Estrup.
Odense Adresse-Contoirs Efterretninger, 1848-09-15
Efter Kreditors Begjæring, grundet paa Forlig og Udlæg, vorder Glarmester Jacob Hansens eiende og iboende Huus No. 223 Litr. B. i Odense Graabrødrestræde, bestaaende af 3 Fag til Gaden, med 2 Fag Qvist, en liden Gaardsplads og Baghuus paa 3 Fag, alt Muur= og Bindingsværk og 1 Etage, herved averteret til Bortsalg ved 3 offentlige Auctioner: Fredagen den 13 Octbr. d. A.) efter: 27 Octbr. - hver Dags Formiddag Kl. 10. 10 Novbr. -De 2 første Auctioner holdes paa Odense Raadstue og den sidste paa Eiendommen. Dette bekjendtgjøres til Efterretning for Liebhavere og Panthavere, ifølge Placaten af 22 April 1817. Conditionerne blive fremlagte ved 1ste Auction, og ere forinden til Eftersyn hos Birkedommer Friis. Odense Auctionscontoir den 15 Septbr. 1848. Ch. Estrup.
Odense Adresse-Contoirs Efterretninger, 1848-09-15
Jfølge Bestemmelse under Skiftet efter afgangne Felberedermester Jacob Hansen og efterlevende Enke her af Staden, bliver den bemeldte Afdøde tilhørende og i denne Kjøbstads Ladegaardsgade beliggende Gaard Matr. Nr. 201 opraabt til Bortsalg ved 3 Auctioner, som afholdes: Onsdagen den 20 September d. A., 4 October, - 18 s. M., hver Dags Formiddag Kl. 10; de 2 første Auctioner afholdes her paa Contoiret og den 3die paa den sælgende Eiendom, der ifølge den til Auctionsefterretning optagne Taxationsforretning bestaaer af: 1) et Stuehuus til Gaden, 15 Fag, 2 Etager, bestaaende af Bindingsværk: 2) et Halvtag i den nordre Ende, indrettet til Felberederværksted; 3) et Stuehuus til Gaden, 5 Fag, 2 Etager, indrettet til Beboelse. 4) en Sidebygning i den vestre Ende paa Gaarden, 4 Fag, 1 Etage, indrettet til Stald og Tærskelo; 5) et Baghuus i den nordre Side, bestaaende af Bindingsværk, 10 Fag, 1 Etage, indrettet til Avlsbrug, 6) en rummelig Gaardsplads med en Pompe og Kalkhuler til Felberederværksted; 7) Til Eiendommen hører en Kjøkken- og Frugthave paa c. 1 Skp. Land. Conditionerne henligge til Eftersyn her paa Contoiret, hvilket herved til Lysthavendes Efterretning bekjendtgjøres. Assens Byefogedcontoir den 30 August 1818. Buchwald.